Source: https://www.eviachamber.gr/en/node/11695
Timestamp: 2020-06-01 08:05:59+00:00
Document Index: 11840778

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΣΥΝΕΡΓΑΣΙΑ ΕΠΙΜΕΛΗΤΗΡΙΟΥ ΚΑΙ ΟΑΕΔ ΓΙΑ ΤΗΝ ΣΤΗΡΙΞΗ ΤΗΣ ΕΡΓΑΣΙΑΣ | Evia Chamber
ΣΥΝΕΡΓΑΣΙΑ ΕΠΙΜΕΛΗΤΗΡΙΟΥ ΚΑΙ ΟΑΕΔ ΓΙΑ ΤΗΝ ΣΤΗΡΙΞΗ ΤΗΣ ΕΡΓΑΣΙΑΣ
Submitted by kanta on Fri, 11/10/2019 - 15:40
Επιμελητήριο Εύβοιας και ΟΑΕΔ αναπτύσσουν συνεργασία με προσανατολισμό την βελτίωση των δράσεων επιδότησης, στήριξης και επιβράβευσης της εργασίας.
Κοινός άμεσος στόχος της συνεργασίας, το μεγαλύτερο όφελος τόσο των επιχειρήσεων όσο και του ανθρωπίνου δυναμικού και επιδιωκόμενο αποτέλεσμα η αύξηση της απορροφητικότητας των επιδοτούμενων προγραμμάτων εργασίας.
Αυτό συμφωνήθηκε κατά την επίσκεψη του Διοικητή του ΟΑΕΔ κ. Πρωτοψάλτη Σπυρίδων στο Επιμελητήριο μας και συζήτησης με εκπροσώπους της Διοίκησης του Φορέα.
Η Πρόεδρος του Επιμελητηρίου κα Παρασκευή Αγιοστρατίτη υπογραμμίζοντας την ανάγκη για την στήριξη της εργασίας και την εξάλειψη της ανεργίας κατέθεσε στο Διοικητή του ΟΑΕΔ τα ακόλουθα αιτήματα.
Τα προγράμματα του ΟΑΕΔ που επιδοτούν την εργασία ανέργων σε επιχειρήσεις :
Nα έχουν διάρκεια 2 τουλάχιστον ετών για να δοθεί πραγματικά η δυνατοτητα στις επιχειρήσεις να ορθοποδήσουν μέσω αυτών και η δυνατότητα στους εργαζομένους να αποκτούν ικανή εργασιακή εμπειρία.
Να λειτουργούν με ελκυστικότερους και πιο ευέλικτους όρους για τις επιχειρήσεις - ώστε να είναι υλοποιήσιμα - επιβραβεύοντας τους εργαζομένους με υψηλότερους μισθούς.
Τα προγράμματα του ΟΑΕΔ που επιδοτούν την εργασία ανέργων σε φορείς του Δημοσίου και της Τοπικής Αυτοδιοίκησης, να συμπεριλάβουν και τα Επιμελητήρια, ως φορείς παροχής υψηλού επιπέδου γνώσεων και εμπειρίας.
Λειτουργία στην Εύβοια εκπαιδευτικών σχολών του ΟΑΕΔ με κατεύθυνση τα επαγγέλματα που έχει πραγματική ανάγκη η σημερινή αγορά, το νέο σύγχρονο οικονομικό περιβάλλον και επιπλέον οι αναπτυξιακές προοπτικές και δυνατότητες της Εύβοιας, όπως τα τουριστικά επαγγέλματα.
Στο σημείο αυτό ο Διοικητής του ΟΑΕΔ κ. Πρωτοψάλτης αποδεχόμενος αίτημα της Ομοσπονδίας Αρτοποιών Ελλάδας και του Επιμελητηρίου μας, ανήγγειλε την ίδρυση στη Χαλκίδα σχολής Αρτοποιών του ΟΑΕΔ.
Τον Διοικητή του ΟΑΕΔ, συνόδευαν οι Βουλευτές του Νομού μας κ.κ. Σίμος Κεδίκογλου και Θανάσης Ζεμπίλης, Παρόντες στη συνάντηση ήταν από πλευράς διοίκησης του Επιμελητηρίου, ο Σταθόπουλος Ιωάννης Β΄ Αντιπρόεδρος, ο Κουτσαύτης Σπυρίδων Οικονομικός Επόπτης, ο Βαρελάς Βασίλειος Υπεύθυνος Συντονισμού ΓΕΜΗ και Επιχειρήσεων, οι Γιάννης Γεροντίτης, Αντώνης Νταβαρίας, Γιάννης Παπαθανασίου, Νίκος Φωκίτης μέλη του Δ.Σ. Παρέστησαν ακόμη, ο Πρόεδρος της Ομοσπονδίας Επαγγελματιών Βιοτεχνών Εμπόρων Εύβοιας θαλάσσης Ηλίας και ο Διευθυντής του ΟΑΕΔ Χαλκίδας Γιάννης ΛΙάσκος.
ΌΛΟ ΤΟ ΠΑΚΕΤΟ ΜΕ ΤΑ ΟΙΚΟΝ
ΠΑΡΑΤΑΣΗ ΓΙΑ ΤΗΝ ΕΠΙΣΤΡΕΠ
ΣΥΓΚΕΝΤΡΩΤΙΚΟΣ ΠΙΝΑΚΑΣ ΜΕ